Αχαϊκή Αθλητική Ένωση

Η **Αχαϊκή Αθλητική Ένωση** (εν συντομία **Αχαϊκή Α.Ε.** ή απλά **Αχαϊκή**) είναι  αθλητικός σύλλογος του Νομού Αχαΐας με έδρα την κωμόπολη της Κάτω Αχαΐας. Ιδρύθηκε το 1920 και χρώματά της είναι το κίτρινο και το μαύρο και αγωνίζεται στο Δημοτικό Στάδιο Κάτω Αχαΐας.  

Η Αχαϊκή διαθέτει μόνο τμήμα ποδοσφαίρου που ανήκει στην δύναμη της Ένωσης Ποδοσφαιρικών Σωματείων (Ε.Π.Σ.) Αχαΐας. Παλαιότερα ο σύλλογος διατηρούσε και τμήμα κλασικού αθλητισμού. Την περίοδο 1998–1999 αγωνιζόταν στα επαγγελματικά πρωταθλήματα με την επωνυμία «**[[Ποδοσφαιρική Ανώνυμη Εταιρεία]] Αχαϊκή Αθλητική Ένωση**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Αχαϊκή Α.Ε.**». Ο σύλλογος είναι δεύτερος σε συμμετοχές στην ιστορία της Δ´ Εθνικής με 24.

## Τμήμα ποδοσφαίρου
### Ιστορική αναδρομή

Το ποδοσφαιρικό τμήμα ιδρύθηκε το 1945 με αρ. μητρώου Ε.Π.Ο. 166. Η Αχαϊκή αρχικά ιδρύθηκε σαν ανεξάρτητος σύλλογος το 1920 και το 1936 διαλύθηκε. 

Έχει αγωνιστεί μέχρι την Β΄ Εθνική Κατηγορία. Καλύτερη θέση της είναι η 16η στην Β' Εθνική την περίοδο 1982-1983.  

Έπαιξε πρώτη φορά στην Γ' Κατηγορία το 1945-46 για ανέβει στην Β' το 1947-48, τελευταία φορά στην Γ' έπαιξε την περίοδο 1958-59. Στην Β' Κατηγορία έπαιξε συνεχώς έως την περίοδο 1961-62 όπου ανέβηκε στην Α' Κατηγορία για πρώτη φορά. Από το 1962 παίζει συνεχώς είτε στην Α' Κατηγορία του Πρωταθλήματος Αχαΐας είτε σε εθνικές κατηγορίες.

Η Αχαϊκή έχει κατακτήσει τέσσερα (4) Πρωταθλήματα Αχαΐας, το πρώτο το 1966-67. Το δεύτερο πρωτάθλημα το κατέκτησε το 1971 και προκρίθηκε στην προκριματική φάση του ειδικού πρωταθλήματος ανόδου όπου αντιμετώπισε τους Α.Ε. Μεσολογγίου και Πανηλειακό γνωρίζοντας τον αποκλεισμό. Το 1977-78 στο τελικό του πρωταθλήματος νίκησε τον Εθνικό Αιγίου με 5-4 στα πέναλτι και αναδείχθηκε πρωταθλήτρια κερδίζοντας την άνοδο στην Εθνική Ερασιτεχνική κατηγορία. Τέλος, την περίοδο 2015-16 στέφθηκε πρωταθλήτρια της Α΄ Κατηγορίας Ε.Π.Σ. Αχαΐας και προκρίθηκε στο ειδικό πρωτάθλημα ανόδου όπου αντιμετώπισε τους Αστέρα Αμαλιάδας, Α.Ο. Τσιλιβή και Α.Ο. Εικοσιμίας και τερματίζοντας στην 1η θέση του 12ου ομίλου προβιβάστηκε στην Γ΄ Εθνική Ερασιτεχνική κατηγορία.

### Αγωνιστική πορεία
#### Η αγωνιστική πορεία διαχρονικά

#### Σύνολα συμμετοχών στα εθνικά πρωταθλήματα

### Τίτλοι και Διακρίσεις
#### Τίτλοι
* 3 Πρωταθλήματα Δ΄ Εθνικής:
** 1987, 1998, 2004
* 4 Πρωταθλήματα Α΄ Κατηγορίας Ε.Π.Σ. Αχαΐας:
** 1967, 1971, 1978, 2016
* 5 Κύπελλα Ε.Π.Σ. Αχαΐας:
** 1977, 1979, 1980, 1989, 1997
* 1 Σούπερ Καπ Ε.Π.Σ. Αχαΐας: 
** 2002

#### Διακρίσεις
* Φιναλίστ Κυπέλλου Ε.Π.Σ. Αχαΐας: 
** 1985, 1991, 1992, 1993, 1994

### Γήπεδο
Έδρα της Αχαϊκής αποτελεί το Γήπεδο Κάτω Αχαΐας, έπειτα Εθνικό Στάδιο και σήμερα Δημοτικό Στάδιο, χωρητικότητας 2.000 θέσεων. Οι εργασίες κατασκευής του γηπέδου ξεκίνησαν το 1932 για να ολοκληρωθούν το 1936.

## Τμήμα κλασσικού αθλητισμού
Η Αχαϊκή διατηρούσε τμήμα κλασσικού αθλητισμού (στίβου) ανδρών και γυναικών από το 1959 μέχρι το 1965 με συμμετοχές σε πανελλήνιους αγώνες.

## Φίλαθλοι
Ο σύνδεσμος φιλάθλων της Αχαϊκής λέγεται "Ισοβίτες - Θύρα 3" και ιδρύθηκε το 1990. Το 2023 ο σύνδεσμος επέστρεψε στις κερκίδες μετά από 5 χρόνια απουσίας.

## Παραπομπές


## Εξωτερικοί σύνδεσμοι

*


Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1920
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1920
Κατηγορία:Κάτω Αχαΐα